Publication: Magyar Közlöny
Issue: MK-1998-26 (Year: 1998, Number: 26)
Era: 1990-2004
Section: 
Paragraph Index: 99

b) a segédszemélyzet, amely kormányalkalmazottakat jelent, és akiket a Kormány bocsát a projekt rendelkezésére, immunitást élveznek bírósági eljárás alól azon kiejtett vagy leírt szavak és cselekmények tekintetében, amelyeket a projekttel kapcsolatos hivatalos szolgálatuk során tettek. Különleges státussal rendelkeznek, akik felett szolgálati idejük tartama alatt a projekt igazgató gyakorolja a felügyeleti és fegyelmi jogkört, és megkívánja tőlük, hogy tartsák be az ENSZ személyzeti szabályzata I. Cikkelyében foglalt rendelkezéseket, amelyeket az ENSZ a Kormánnyal folytatott konzultációt követően megküld nekik az ENSZ által a státusukra figyelemmel szükségesnek megítélt kiigazításokkal együtt. A Kormányok azon képviselőit, akik részt vesznek a projekt égisze alatt összehívott üléseken, funkciójuk gyakorlása során, valamint a magyarországi beutazás és visszautazás alkalmával megilletik az Egyesült Nemzetek Kiváltságairól és Mentességéről szóló Egyezményben foglalt kiváltságok és mentességek. Örömmel venném, ha aláírásával jelezné az egyetértését a fenti kialakítással, és visszaküldené nekem a jelen levél mellékelt másodpéldányát. Engedje meg, hogy kifejezzem legőszintébb nagyrabecsülésemet. Elfogadta a Kormány nevében: Dr. Lotz Károly s. k., közlekedési, hírközlési és vízügyi miniszter, Magyarország Aláírta: Yves Berthelot s. k., végrehajtó titkár, ENSZ Európai Gazdasági Bizottság”

Source: https://magyarkozlony.hu/hivatalos-lapok/be993000aa429985bc0634c77f5df345506bec3f/dokumentumok/8ce26d886e0c8a3c24fa9d4f795786119d3007a6/letoltes